CELEX: 62018CA0026
Language: el
Date: 2019-07-10 00:00:00
Title: Υπόθεση C-26/18: Απόφαση του Δικαστηρίου (πρώτο τμήμα) της 10ης Ιουλίου 2019 (αίτηση προδικαστικής αποφάσεως του Hessisches Finanzgericht — Γερμανία) — Federal Express Corporation Deutsche Niederlassung κατά Hauptzollamt Frankfurt am Main (Προδικαστική παραπομπή — Τελωνειακή ένωση — Κανονισμός (EOK) 2913/92 — Άρθρα 202 και 203 — Εισαγωγικοί δασμοί — Γένεση τελωνειακής οφειλής λόγω παραβάσεων της τελωνειακής νομοθεσίας — Φορολογία — Φόρος προστιθέμενης αξίας (ΦΠΑ) — Οδηγία 2006/112/ΕΚ — Άρθρο 2, παράγραφος 1, στοιχείο δ', και άρθρο 30 — ΦΠΑ κατά την εισαγωγή — Γενεσιουργός αιτία του φόρου — Έννοια της «εισαγωγής» αγαθού — Απαίτηση εισόδου του αγαθού στο κύκλωμα οικονομικών συναλλαγών της Ευρωπαϊκής Ένωσης — Προώθηση του αγαθού αυτού σε κράτος μέλος διαφορετικό από εκείνο στο οποίο γεννήθηκε η τελωνειακή οφειλή)

9.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 305/12
            
         
      Απόφαση του Δικαστηρίου (πρώτο τμήμα) της 10ης Ιουλίου 2019 (αίτηση προδικαστικής αποφάσεως του Hessisches Finanzgericht — Γερμανία) — Federal Express Corporation Deutsche Niederlassung κατά Hauptzollamt Frankfurt am Main
      (Υπόθεση C-26/18) (1)
      
      (Προδικαστική παραπομπή - Τελωνειακή ένωση - Κανονισμός (EOK) 2913/92 - Άρθρα 202 και 203 - Εισαγωγικοί δασμοί - Γένεση τελωνειακής οφειλής λόγω παραβάσεων της τελωνειακής νομοθεσίας - Φορολογία - Φόρος προστιθέμενης αξίας (ΦΠΑ) - Οδηγία 2006/112/ΕΚ - Άρθρο 2, παράγραφος 1, στοιχείο δ', και άρθρο 30 - ΦΠΑ κατά την εισαγωγή - Γενεσιουργός αιτία του φόρου - Έννοια της «εισαγωγής» αγαθού - Απαίτηση εισόδου του αγαθού στο κύκλωμα οικονομικών συναλλαγών της Ευρωπαϊκής Ένωσης - Προώθηση του αγαθού αυτού σε κράτος μέλος διαφορετικό από εκείνο στο οποίο γεννήθηκε η τελωνειακή οφειλή)
      (2019/C 305/14)
      Γλώσσα διαδικασίας: η γερμανική
      
         Αιτούν δικαστήριο
      
      Hessisches Finanzgericht
      
         Διάδικοι της κύριας δίκης
      
      
         Προσφεύγουσα: Federal Express Corporation Deutsche Niederlassung
      
         Καθού: Hauptzollamt Frankfurt am Main
      
         Διατακτικό
      
      Το άρθρο 2, παράγραφος 1, στοιχείο δ', και το άρθρο 30 της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχουν την έννοια ότι, όταν ένα αγαθό εισέρχεται στο έδαφος της Ευρωπαϊκής Ένωσης, δεν αρκεί να έχουν διαπραχθεί σε σχέση με αυτό παραβάσεις της τελωνειακής νομοθεσίας σε συγκεκριμένο κράτος μέλος, οι οποίες να έχουν προκαλέσει τη γένεση, στο κράτος αυτό, τελωνειακής οφειλής κατά την εισαγωγή, προκειμένου να θεωρηθεί ότι το εν λόγω αγαθό εισήλθε στο κύκλωμα οικονομικών συναλλαγών της Ένωσης στο κράτος μέλος αυτό, όταν αποδεικνύεται ότι το ίδιο αγαθό προωθήθηκε σε άλλο κράτος μέλος, το οποίο αποτελούσε τον τελικό προορισμό του και στο οποίο καταναλώθηκε, οπότε η οφειλή φόρου προστιθέμενης αξίας κατά την εισαγωγή σε σχέση με το αγαθό αυτό γεννάται μόνον στο εν λόγω άλλο κράτος μέλος.
      
         (1)  ΕΕ C 152 της 30.4.2018